OpenLLM-France/wikimedia huggingface dataset:
# Máxima FM

Màxima FM fou una cadena de ràdio privada espanyola que pertany al Grup Prisa. Va iniciar les seves emissions l'any 2002, amb l'emissió d'una radiofórmula musical centrada en música electrònica. Els estudis centrals es troben a Madrid, i actualment la seva programació a Catalunya és inexistent des dels estudis de Barcelona. Des dels seus inicis, Màxima FM sempre ha apostat per mantenir una gran varietat d'estils dintre de la seva fórmula musical, i es pot dir que ha esdevingut amb els anys una ràdio dance de referència a Catalunya amb 80.000 radiooients diaris.

## Programmes

Els programes que emet Máxima FM són:
* Mucho Max (diumenge a divendres, 16.00 a 18.00) presentat per Ramsés López, un programa d'humor, diferents secciones (televisió, el temps, el trànsit, esports...), i música.
* Fórmula Máxima fórmula musical amb José Manuel Duro, Germán Pascual, Ramsés López i Javi Sánchez.
* Máxima 51 Chart presentat per Arturo Grao, un programa que repassa i dona a conèixer els 51 èxits dance del moment els dissabtes de 10 a 14. A més, de diumenges a divendres a partir de 18h, repàs de la llista amb Arturo Grao.
* Climax (cada dia 14.00-16.00, dissabtes 08.00-10.00) un programa que reprodueix tots els subgèneres de música House amb José Manuel Duro.
* Bien Bailao (els divendres de 21 a 23) programa de música electrònica de ball en directe mixta por DJ Nano.
* In Sessions (diumenge a dijous 23.00-02.00, divendres i dissabtes 23.00-08.00) mestissos en viu lliurats per un equip rotatori de DJ.
* Máxima Reserva (cada dia 20.00-21.00) clàssics de ball de la dècada dels 1990 i el 2000 amb Enric Font.
* Máxima Deejay (els dijous de 21 a 23) programa de música electrònica de ball en directe mixta por Abel Ramos i Albert Neve.
En els temps restants (De dilluns a dimecres de 21 a 23), l'estació emet mescles de DJ famosos com Martin Garrix, Roger Sánchez, Steve Aoki i Paul van Dyk.
* El Gallo Màximo: Dani Moreno

## Freqüències

* Astúries: 94.7 FM
* Barcelona: 104.2 FM
* Granada: 96.8 FM
* Las Palmas: 102.7 FM
* Màlaga: 88.5 FM i 101.1 FM
* Saragossa: 92.0 FM
* Pontevedra: 92.7 FM

## Referències

* ↑ «Resum 2a onada 2013». EGM Baròmetre Catalunya. FUNDACC – Fundació Audiències de la Comunicació i la Cultura, 04-07-2013, pàg. 18 [Consulta: 30 juliol 2013].

## Enllaços externs

* Máxima FM - Lloc web oficial
# Godot Engine

Godot Engine és un motor gràfic de desenvolupament de videojocs, multi-plataforma, gratuït i de codi obert, distribuït sota la llicència MIT. Permet desenvolupar videojocs en 2D i en 3D mitjançant un sistema jeràrquic de nodes i escenes, i inclou les eines necessàries per al desenvolupament de manera centralitzada i visual, seguint la mateixa línia que altres motors gràfics com Unity o Unreal Engine.
El desenvolupament de Godot Engine va començar l'any 2001 per part de l'empresa argentina OKAM Studios, i el seu codi font va ser alliberat al públic el febrer del 2014. Actualment és l'eina de desenvolupament de videojocs més popular a Github.
El programa es troba disponible per a Microsoft Windows, macOs i Linux i pot exportar els videojocs a mòbil(Android, iOS i windows phone), PC(Windows, MAc OS i Linux) i a web(html5, css3, javascript i web assembly). El seu principal llenguatge de programació és GDScript, un llenguatge desenvolupat específicament per a aquest motor, tot i que també té compatibilitat amb GDNative, VisualScript, C# i C++, a més de suportar altres llenguatges de manera no oficial.
Godot Engine ofereix dues versions: la versió clàssica, que té suport per a GDNative, GDScript i VisualScript i, la versió Mono, que suporta C# i C++. Actualment permet utilitzar dos renderitzadors gràfics, OpenGL ES 2.0 i OpenGL ES 3.0, tot i que s'està treballant en el suport per a Vulkan.
El nom del motor prové de l'obra teatral Tot esperant Godot de Samuel Beckett. Tal com ocorre a l'obra, els usuaris sempre estan a l'espera d'una nova versió de Godot, ja que el programa mai no està complet i sempre hi ha coses pendents d'afegir-hi.

## Referències

* ↑ Engine, Godot. «Godot Engine - Godot history in images!» (en anglès). [Consulta: 9 maig 2020].
* ↑ «Etiqueta "game-development" a Github» (en anglès). [Consulta: 9 maig 2020].
* ↑ Engine, Godot. «It took almost 6 years, but it seems Godot is now the most popular game development technology at @github.https://github.com/topics/game-development …» (en anglès), 2020T16:07. [Consulta: 9 maig 2020].
* ↑ Engine, Godot. «Godot Engine - Features» (en anglès). [Consulta: 9 maig 2020].
* ↑ Engine, Godot. «Godot Engine - Vulkan Progress Report #7» (en anglès). [Consulta: 9 maig 2020].
* ↑ «Introduction au moteur Godot» (en anglès). [Consulta: 9 maig 2020].
# Engels-2

Engels (rus: Энгельс), formalment Engels-2, és una base aèria de bombarders estratègics situada 14 km a l'est de Saràtov (Rússia). És una important base d'operacions de bombarders i l'única base russa des de la qual opera el bombarder estratègic Túpolev Tu-160. Disposa d'una pista de 3.500 m i una desena de revestiments. Deu el seu nom a la ciutat propera d'Engels, que al seu torn fou anomenada en honor del filòsof comunista Friedrich Engels.
Hi estan destacats el 121è Regiment de Guàrdies de Bombarders Pesants de la Bandera Roja de Sebastòpol amb el Tu-160M, el 184è Regiment d'Aviació de Bombarders Pesants amb el Túpolev Tu-95MS de la 22a Divisió De Guàrdies d'Aviació de Bombarders Pesants del Donbàs.
El 2022, els avions del 121è Regiment estigueren involucrats en els atacs contra Ucraïna durant la invasió russa d'Ucraïna.

## Referències

* ↑ «Engels-2 (UWSG)» (en anglès). Scramble.nl.
* ↑ AirForces Monthly (en anglès). Key Publishing Ltd, desembre 2022, p. 30.
# Volodino (Leningrad)

Volodino (en rus: Володино) és un poble de l'óblast de Leningrad, a Rússia, pertany al districte rural de Boksitogorski. El 2017 tenia un habitant.
# Akurski sovkhoz

Akurski sovkhoz (en rus: Акурский совхоз) és un poble (un possiólok) del krai de Khabàrovsk, a Rússia, que el 2012 tenia un habitant. Pertany al districte rural de Vàninski.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Podliàkino

Podliàkino (en rus: Подля́кино) és un poble de l'óblast de Lípetsk, a Rússia, que el 2013 tenia un habitant. Pertany al districte rural de Griazi.

## Referències

* ↑ Ведомости Верховного Совета РСФСР № 22 1960
# Brigitte Bardot (cançó)

Brigitte Bardot, (també coneguda com Brigitte Bardot-Bardot), és una marchinha de carnaval del 1960 del compositor i periodista brasiler Miguel Gustavo, escrita pel mateix Gustavo i popularitzada per Jorge Veiga; porta el nom de l'actriu francesa Brigitte Bardot.
L'any 1978, el trio belga Two Man Sound va popularitzar el famós medley Disco Samba.

## Referències

* ↑ «Brigitte Bardot, o furacão que passou pelo Brasil em 1964» (en portuguès brasiler). [Consulta: 19 juliol 2023].
* ↑ «Jorge Veiga – Brigitte Bardot (testo e traduzione)» (en portuguès brasiler). [Consulta: 19 juliol 2023].
* ↑ «E se ti dicessimo che la canzone del trenino di capodanno non è brasiliana ma belga?» (en portuguès brasiler). [Consulta: 19 juliol 2023].
* ↑ «Brigitte Bardot» (en portuguès brasiler). [Consulta: 19 juliol 2023].
# Ephippiorhynchus

Ephippiorhynchus és un gènere d'ocell de la família dels cicònids. Els membres d'aquest gènere es coneixen com a "Jabirús", nom que comparteixen amb el jabirú americà del gènere Jabiru.

## Morfologia

* Són grans aus amb més de 140 cm d'alçada i una envergadura 230-270 cm.
* Les dues espècies són de color blanc i negre, amb un grandíssim bec acolorit, principalment vermell i negre.
* Els sexes tenen plomatges similars, però difereixen en el color d'ulls.

## Hàbits

Aquestes cigonyes crien als aiguamolls i altres zones humides, fent un gran niu als arbres. Com la majoria de les cigonyes, volen amb el coll estès, no retret com el dels agrons, i en vol, presenten una figura estranya, amb el cap i el gran bec caiguts cap avall. Romanen en silenci a excepció del xoc de les dues mandíbules des del niu. Com la major part de les cigonyes, aquests jabirús del Vell Món, s'alimenten principalment de peixos, granotes i crancs, però també de pollets d'altres aus i altres vertebrats.

## Llistat d'espècies

Se n'han descrit dues espècies d'aquest gènere:
* jabirú asiàtic (Ephippiorhynchus asiaticus).
* jabirú africà (Ephippiorhynchus senegalensis).

## Referències

* Barlow, Clive (1997): A field guide to birds of the Gambia and Senegal. Pica Press, Nr. Robertsbridge (East Sussex). ISBN 1-873403-32-1
* Grimmett, Richard; Inskipp, Carol, Inskipp, Tim & Byers, Clive (1999): Birds of India, Pakistan, Nepal, Bangladesh, Bhutan, Sri Lanka, and the Maldives. Princeton University Press, Princeton, N.J.. ISBN 0-691-04910-6
* ↑ Jabirús asiàtic i africà a CERCATERM Rev. 27-04-2011
* ↑ Els jabirús del Vell Món a Taxonomicon Rev. 9-05-2010
# Kelly Catlin

Kelly Catlin (Saint Paul, Minnesota, 3 de novembre de 1995 - 7 de març de 2019) fou una ciclista nord-americana especialista en la pista que també competí en carretera. Va guanyar una medalla de plata als Jocs Olímpics de Rio en la prova de Persecució per equips, i tres més als Campionats del Món.
El 7 de març de 2019 se suïcidà.

## Palmarès en pista

* 2015
** Campiona als Campionats Panamericans en persecució per equips (amb Jennifer Valente, Sarah Hammer i Ruth Winder)
* 2016
** Medalla de plata als Jocs Olímpics de Rio de Janeiro en Persecució per equips (amb Sarah Hammer, Chloe Dygert i Jennifer Valente)
** Campiona del món en Persecució per equips (amb Jennifer Valente, Chloe Dygert i Sarah Hammer)
** Campiona als Campionats Panamericans en persecució
* 2017
** Campiona del món en Persecució per equips (amb Jennifer Valente, Chloe Dygert i Kimberly Geist)
** Campiona als Campionats Panamericans en persecució
* 2018
** Campiona del món en Persecució per equips (amb Jennifer Valente, Chloe Dygert i Kimberly Geist)

### Resultats a la Copa del Món

* 2016-2017
** 1a a Los Angeles, en Persecució per equips

## Palmarès en ruta

* 2015
** Medalla d'or als Jocs Panamericans en contrarellotge

## Referències

* 1 2 Dreier, Fred. «Kelly Catlin passes away at 23». VeloNews. [Consulta: 10 març 2019].
* ↑ «Kelly Catlin: Three-time world track champion dies aged 23». BBC News, 10-03-2019.
* 1 2 «Kelly Catlin, plata olímpica en Río, muere a los 23 años». La Vanguardia, 10-03-2019 [Consulta: 11 març 2019].

## Enllaços externs

* Fitxa a sitiodeciclismo.net
* Fitxa a cyclebase.nl
# Plastidi

Un plastidi o plast és un grup d'orgànuls presents en la cèl·lula vegetal. Es caracteritzen per desenvolupar-se al voltat d'una doble membrana lipídica. Al seu interior es desenvolupen rutes metabòliques específiques no produïdes a la resta del citosol. La teoria endosimbiòtica suposa que els plastidis han estat originats de cianobacteris, per endosimbiosi. Divergirien en tres llinatges: cloroplasts, rodoplasts i cianeles. Els plastidis difereixen en pigmentació i estructura.

## Plastidis de les plantes

Els proplastidis (indiferenciats) poden diferenciar-se d'acord amb la seva funció biològica en els següents tipus:
* Amiloplasts: per a l'acumulació de midó
* Cloroplasts: per a la fotosíntesi
* Etioplasts: cloroplasts que no estan exposats a la llum
* Elaioplast: per acumulació de greixos
* Cromoplasts: per a la síntesi de pigments
* Leucoplasts: per a la síntesi de monoterpè

## Plastidis d'algues

En les algues s'utilitza el terme de leucoplast per a referir-se a plastidis sense pigmentació. La seva funció en les algues difereix de la funció en les plantes. Els etioplasts, els amiloplasts i els cromoplasts són específics de les plantes i no es troben en les algues. Els plastidis algals difereixen dels plastidis vegetals pel fet que poden tenir pirenoides.
* Feoplast: plast de les feofícies, ric en ficoxantina.

## Enllaços externs

* Plastídeos e Cloroplasto Arxivat 2007-09-20 a Wayback Machine. (portuguès)
# Bernd Franke

Bernd Franke (nascut el 12 de febrer de 1948) és un ex jugador de futbol alemany que va jugar com a porter.
Comença la seva carrera amb el Fortuna Düsseldorf de la mà de l'entrenador Otto Knefler. El 1971 fitxa per l'Eintracht Braunschweig amb el mateix entrenador en la competició de la Bundesliga. Amb el descens del club va rebutjar la possibilitat de quedar-se com a jugador de la Bundesliga l'any anterior a la Copa del Món de Futbol de 1974. Aquell any, va tornar a la Bundesliga amb el Braunschweig, assolint un tercer lloc el 1977.
Pocs dies abans de la Copa del Món de Futbol de 1978, Franke va començar a caure víctima de lesions, amb aparicions ocasionals, quedant-se fora de l'equip durant la temporada 1980–81. L'estiu de 1985 Franke es va retirar dels terrenys de joc. En total, va participar en 345 partits de la Bundesliga amb el seu únic club professional entre 1971 i 1985.

## Referències

* ↑ «Bernd Franke - Player profile» (en anglès). transfermarkt.com. [Consulta: 15 octubre 2022].
* ↑ «Bernd FRANKE». footballdatabase.eu. [Consulta: 16 octubre 2022].
# Blada

La blada o rotaboc (Acer opalus) és una espècie de planta amb flors del gènere Acer dins la família de les sapindàcies (Sapindaceae). És un arbre natiu d'Europa, Turquia, el Caucas i Algeria.
Addicionalment pot rebre els noms d'arracader, auró, auró de fulla plana i blada de fulla gran. També s'han recollit les variants lingüístiques blasera i oró.
Pot assolir fins a 15 metres d'alçada, amb el limbe de les fulles dividit en 3 o 7 lòbuls aguts, retallats i amb entrants poc profunds. La seva escorça és llisa i de color gris i en els exemplars més vells es torna de color grogosa. Floreix de març a maig i fructifica cap al setembre. L'angle de les ales del fruit, que és en sàmara, és agut o recte. Els fruits maduren a la tardor.
Als Països Catalans, es troba sobretot a les rouredes de l'estatge montà i de la muntanya mediterrània, entre 350 i 1.750 metres d'altitud, on les seves capçades vermelles a la tardor destaquen sobre les marronoses dels roures.

## Taxonomia
### Subespècies

Dins d'aquesta espècie es reconeixen les dues subespècies següents :
* Acer opalus subsp. obtusatum (Waldst. & Kit. ex Willd.) Gams
* Acer opalus subsp. opalus
A la nostra terra se'n fa la subespècie Acer opalus subsp. opalus, de fulla més gran (> 8 cm), més arrodonida i amb menys lòbuls. La trobem a les rouredes de roure martinenc i en altres boscs caducifolis poc humits entre els 600 i els 1.750 m; la seva àrea de distribució s'estén cap al nord per l'Europa del sud no mediterrània. A les publicacions antigues també se cita Acer opalus subsp. granatense, però avui dia es considera una espècie amb el nom d'Acer granatense, la blada de fulla petita.

### Sinònims

Els següents noms científics són sinònims homotípics d'Acer opalus:
* Acer italum var. opalus (Mill.) Pax
* Acer italum f. opalus (Mill.) Schwer.

## Galeria

* Vista de l'arbre
* Fullatge de tardor
* Detall de la flor
* Detall de la fulla

## Referències

* 1 2 «Acer opalus». Noms de plantes. Corpus de fitonímia catalana. TERMCAT, Centre de Terminologia. [Consulta: 24 febrer 2022].
* 1 2 3 «Acer opalus» (en anglès). Plants of the World Online. Royal Botanic Gardens. Kew. [Consulta: 9 juliol 2023].
* ↑ «Banc de dades de biodiversitat de Catalunya». [Consulta: 25 juny 2016].
* ↑ Masclans i Girvès, Francesc. Guia per a conèixer els arbres. (8a. ed. 1988). Barcelona: Montblanc-Martín/CEC, 1958. ISBN 84-85135-41-5.
* ↑ «Acer opalus subsp. granatense» (en anglès). Plants of the World Online. Royal Botanic Gardens. Kew. [Consulta: 9 juliol 2023].
# Molans

Molans (francès Molas) és un municipi francès situat al departament de l'Alta Garona i a la regió d'Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 27 agost 2010].
# Samàrtsevo

Samàrtsevo (en rus: Самарцево) és un poble de Baixkíria, a Rússia, que en el cens del 2010 tenia un habitant. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Juliana Sokolová

Juliana Sokolová (19 de juliol de 1981, Košice, Eslovàquia) és una filòsofa i escriptora eslovaca. Juliana Sokolová passà una part de la seva infància a Misratah (Líbia). Feu estudis de filosofia a la Universitat de York (Anglaterra). La seva tesi tractà sobre la fenomenologia d'Emmanuel Lévinas. Visqué del 2005 al 2008 als Balcans, a Kosovo i a Sarajevo. Visqué també a Brighton, Londres i Berlín. El 2008 rebé una beca del govern britànic per fer recerca sobre la problemàtica de les imatges mediàtiques del sofriment al King's College de Londres. D'ençà el 2010, és professora ajudant de filosofia de l'art al departament de teoria i d'història de l'art de la facultat de belles arts de la Universitat Tècnica de Košice. Les seves recerques tracten sobre la filosofia de l'antiga Grècia (sobretot el cinisme), la teoria de l'arquitectura i del cinema. Treballa també sobre la qüestió de les llengües i la memòria col·lectiva en l'espai urbà, en particular a Košice. El 2012 fou comissària de l'exposició To není obraz, to je stín de Ján Durina i el 2013 de Meet me in the middle de Juka Araikawa.

## Referències

* ↑ «Juliana Sokolová (1981)». Literárne Informacné Centrum. Arxivat de l'original el 2016-03-04. [Consulta: 17 desembre 2016].
* 1 2 «Make Up Gallery: Ján DURINA (SK) – „TO NENÍ OBRAZ, TO JE STÍN”». Kosice2013. [Consulta: 17 desembre 2016].
* ↑ «Katedra teórie a dejín umenia» (en eeslovac). fu.tuke.sk. Arxivat de l'original el 2016-03-03. [Consulta: 17 desembre 2016].
* 1 2 «Juliana Sokolova». Mécanismes pour Entente.
* ↑ «Deutsche Gesellschaft für Auswärtige Politik e.V. A1ice-slovakia Deutsche Gesellschaft für Auswärtige Politik». Berlin Policy Journal.
# Peter Kennaugh

Peter Kennaugh, MBE, (Douglas, Illa de Man, 15 de juny de 1989) és un ciclista manx, professional des del 2010. Ha destacat especialment en el ciclisme en pista, on ha obtingut els seus major èxits. El 2012 va guanyar la medalla d'or als Jocs Olímpics de Londres en la prova de persecució per equips. Al mateix any també va guanyar el Campionat del món.

## Palmarès en pista

* 2006
** Campió del món júnior en Scratch
** Campió d'Europa júnior en Persecució per equips (amb Adam Blythe, Steven Burke i Jonathan Bellis)
* 2007
** Campió d'Europa sub-23 en Persecució per equips (amb Ben Swift, Steven Burke i Jonathan Bellis)
** Campió d'Europa júnior en Persecució per equips (amb Luke Rowe, Mark McNally i Adam Blythe)
* 2008
** Campió d'Europa sub-23 en Persecució per equips (amb Andrew Tennant, Steven Burke i Mark McNally)
** Campió nacional en Madison, amb Mark Cavendish
* 2009
** Campió nacional en Madison, amb Mark Christian
* 2010
** Campió nacional de scratch
** Campió nacional de persecució
* 2011
** Campió d'Europa en Persecució per equips, amb Edward Clancy, Steven Burke i Andrew Tennant
** Campió nacional en Madison, amb Luke Rowe
** Campió nacional de puntuació
* 2012
** Medalla d'or als Jocs Olímpics de Londres en persecució per equips, amb Geraint Thomas, Edward Clancy i Steven Burke
** Campió del món de persecució per equips, amb Geraint Thomas, Edward Clancy i Steven Burke

### Resultats a la Copa del Món

* 2008-2009
** 1r a Copenhaguen, en Persecució per equips

## Palmarès en ruta

* 2008
** Campió del Regne Unit sub-23 en ruta
** 1r al Trofeu internacional Bastianelli
** 1r al Gran Premi Capodarco
* 2009
** Campió del Regne Unit sub-23 en ruta
** Vencedor d'una etapa al Girobio
* 2014
** Campió del Regne Unit en ruta
** 1r a la Setmana Internacional de Coppi i Bartali i vencedor d'una etapa
** 1r a la Volta a Àustria i vencedor d'una etapa
* 2015
** Campió del Regne Unit en ruta
** Vencedor d'una etapa al Critèrium del Dauphiné
* 2016
** 1r a la Cadel Evans Great Ocean Road Race
** Vencedor d'una etapa al Herald Sun Tour
* 2017
** Vencedor d'una etapa al Critèrium del Dauphiné
* 2018
** 1r al Gran Premi Pino Cerami

### Resultats a la Volta a Espanya

* 2010. No surt (8a etapa)
* 2014. 71è de la classificació general
* 2016. 42è de la classificació general

### Resultats al Tour de França

* 2013. 77è de la classificació general
* 2015. Abandona (16a etapa)

### Resultats al Giro d'Itàlia

* 2011. 87è de la classificació general
* 2012. Abandona (17a etapa)

## Referències

* ↑ Wynn, Nigel «Chris Froome safely retains Tour de France lead after tricky stage 16». Cycling Weekly. Time Inc. UK, 20-07-2015 [Consulta: 21 juliol 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Simon van Velthooven

Simon van Velthooven (Palmerston North, 8 de desembre de 1988) és un ciclista de Nova Zelanda, especialista en pista. Va guanyar una medalla de bronze als Jocs Olímpics de Londres de 2012.

## Palmarès

* 2009
** Campió d'Oceania en Velocitat per equips, amb Edward Dawkins i Andrew Williams
* 2011
** Campió d'Oceania en Keirin
** Campió d'Oceania en Quilòmetre contrarellotge
** Campió d'Oceania en Velocitat per equips, amb Ethan Mitchell i Sam Webster
* 2012
** Medalla de bronze als Jocs Olímpics del 2012 en keirin
* 2013
** Campió d'Oceania en Quilòmetre contrarellotge

### Resultats a la Copa del Món

* 2010-2011
** 1r a Pequín, en Keirin
* 2011-2012
** 1r a la Classificació general, en Quilòmetre

## Enllaços externs

* Fitxa a sitiodeciclismo.net
* Fitxa a cyclebase.nl
# Lauren Tamayo

Lauren Tamayo (Lauren Franges de soltera) (Bethlehem, Pennsilvània, 25 d'octubre de 1983) és una ciclista estatunidenca especialista en pista. Va aconseguir una medalla de plata als Jocs Olímpics de Londres quan va substituir a Jennie Reed a la final.

## Palmarès en pista

* 2010
** Campiona als Campionats Panamericans en persecució per equips (amb Sarah Hammer i Dotsie Bausch)
* 2012
** Medalla de plata als Jocs Olímpics de Londres en Persecució per equips (amb Sarah Hammer, Dotsie Bausch i Jennie Reed)
** Campiona dels Estats Units en persecució per equips

## Palmarès en ruta

* 2007
** Vencedora d'una etapa a la San Dimas Stage Race
** Vencedora d'una etapa al Tour de Toona
* 2016
** Campiona dels Estats Units en critèrium

## Enllaços externs

* Fitxa a sitiodeciclismo.net
* Fitxa a cyclebase.nl
# Tara Whitten

Tara Whitten (Toronto, 13 de juliol de 1980) és una ciclista canadenca especialista en la pista. Campiona del món diversos cops, va aconseguir una medalla de bronze als Jocs Olímpics de Londres.

## Palmarès en pista

* 2008
** Campiona del Canadà en persecució
** Campiona del Canadà en puntuació
* 2009
** 1a als Campionats Panamericans en Òmnium
** 1a als Campionats Panamericans en Persecució individual
* 2010
** Campiona del món en Puntuació
** Campiona del món en Òmnium
* 2011
** Campiona del món en Òmnium
* 2012
** Medalla de bronze als Jocs Olímpics de Londres en Persecució per equips (amb Gillian Carleton i Jasmin Glaesser)

### Resultats a la Copa del Món

* 2009-2010
** 1r a Cali, en Persecució per equips
* 2010-2011
** 1r a la Classificació general i a la prova de Pequín, en Òmnium

## Palmarès en ruta

* 2009
** Campiona del Canadà en contrarellotge
** 1a al Tour de Prince Edward Island i vencedora d'una etapa
* 2010
** 1a als Jocs de la Commonwealth en Contrarellotge
** Vencedor d'una etapa a la Cascade Cycling Classic
* 2011
** Vencedor d'una etapa a la Cascade Cycling Classic
** Vencedora d'una etapa al Tour de Toona
* 2012
** Vencedora d'una etapa a l'Exergy Tour
* 2015
** 1a al Rochester Twilight Criterium
* 2013
** Campiona del Canadà en contrarellotge
* 2016
** 1a a la Cascade Cycling Classic i vencedora de 2 etapes

## Enllaços externs

* Fitxa a sitiodeciclismo.net
* Fitxa a cyclebase.nl